proxectonos/corpus_dominio_legal_administrativo_tmp huggingface dataset:
14/08/2013 | Administración LocalMunicipal
Corcubión
Baixas de oficio no padrón de habitantes

ANUNCIO Por resolución da alcaldía n.º 394/2013, de data 2 de agosto de 2013, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de población e demarcación territorial das entidades locais, aprobado polo Real decreto 1690/1986, do 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no artigo 59.5 da Lei 30/1992, de 26 de novembro, comunicándolles que contra a resolución referida, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencios-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñe, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou ejercer as accións que procedan perante a xurisdición competente. Corcubión, 2 de agosto de 2013. O alcalde Francisco Javier Lema Fuentes
14/08/2013 | Administración LocalMunicipal
Carballo
Anuncio aprobación provisional expediente suplemento de crédito 1/2013

SUPLEMENTO DE CRÉDITO 1/2013 O Pleno da Corporación, na sesión celebrada o día 29 de xullo de 2013, aprobou con carácter provisional o expediente de suplemento de crédito nº1/2013 do presuposto en vigor, financiado co remanente de tesourería, cuxo literal é: Primeiro.- Aprobar o suplemento de crédito 01/2013 os orzamentos para 2013, financiado con remanente de Tesourería para gastos xerais segundo o seguinte desglose: I.- Suplemento de crédito: II.- Financiación: Segundo.- Expoñer o público o acordo de aprobación inicial mediante anuncio no Boletín Oficial da Provincia durante un plazo de quince días, durante os que os interesados poderán presentar as reclamacións que estimen convintes ante o Pleno no prazo dun mes. No caso de que non se presentaran reclamacións durante o período de exposición pública considerárase definitivamente aprobado o suplemento de crédito expediente 01/2013, entrando en vigor unha vez cumprido o disposto no artigo 169 do TRLFRL. Carballo, 31 de agosto de 2013 A Tenente de Alcalde, Dona Milagros Lantes Seara. P. D.: Decreto 1687/2013 de 23 de xullo
14/08/2013 | Administración LocalMunicipal
Mazaricos
Anuncio de expediente de Ganadería Sar de Serráns, S. C.

ANUNCIO DE EXPOSICIÓN PÚBLICA Faise público que D./D.ª GANADERÍA SAR DE SERRÁNS, S. C. solicitou licenza para desenvolver a actividade de proxecto de legalización de obras existentes e construcción de establo libre de gando vacún, fosas de puríns e obras anexas, como ampliación da explotación existente en Serráns-Mazaricos, comprendida no ámbito de aplicación comprendido no Decreto 133/2008, do 12 de xuño de 2008, polo que se regula a avaliación de incidencia ambiental. Presentada a solicitude e documentación anexa requirida pola normativa e a efectos de cumprimentar o disposto no art.8.3 do Decreto 133/2008, o expediente de referencia exponse ó público por un período de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. Deste xeito todólos interesados ou afectados pola actividade obxecto deste expediente poden consultalo nas dependencias municipais e efectuar as alegacións ou observacións que estimen pertinentes. En Mazaricos, a 7 de agosto de 2013. O ALCALDE Asdo.: José M. Santos Maneiro
14/08/2013 | Otras Entidades y Anuncios ParticularesDiversos
Información pública

Por medio da presente, e ó abeiro do disposto no art.201 do Regulamento do Dominio Público Hidráulico (Real Decreto 849/1986, de 11 de abril), sométense a exposición pública, durante 30 días, os estatutos da Comunidade de Usuarios Veciños da Igrexa e Abuín” (Baroña-Porto do Son), aprobados pola Xunta Xeral da Comunidade celebrada o día 27 de xullo de 2013, co fin de que durante o período de exposición, contado desde o día seguinte ó da inserción deste anuncio no Boletín Oficial da Provincia, poidan ser examinados na sede da Comunidade sita na antiga escola do Picho (Abuín-Baroña) por aquelas persoas que o consideren, co gallo de que poidan formular por escrito, se así o conveñen, as alegacións pertinentes. Baroña (Porto do Son), a 31 de xullo de 2013 Asdo. Luís Vicente Calo Vázquez Presidente da Comunidade
14/08/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-34/2013)

Anuncio de licitación (As-34/2013) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-34/2013.2. Obxecto do contrato: mantemento hidráulico do Aquarium Finisterrae e mantemento do aire acondicionado e outros servizos dos Museos Científicos Coruñeses.3. Tramitación: ordinaria. Procedemento: aberto suxeito a regulación harmonizada.4. Orzamento base de licitación: 312.965,97 € anuais (IVE incluído). Duración: tres anos, prorrogables por tres máis.5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: grupo P, subgrupo 1, categoría c) e grupo P, subgrupo 2, categoría a). 8. Presentación de proposicións: a) Prazo: ata as 13.00 horas do día 10 de setembro de 2013. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 6 de agosto de 2013. O ALCALDE, P. D. A Tte. de alcalde responsable de Facenda e Administración Pública Rosa M.ª Gallego Neira
14/08/2013 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Anuncio de resolución de suspensión de matrícula

(Modelo de anuncio no BOP da resolución da suspensión de matrícula) Ao non poder levar a cabo a notificación á persoa interesada, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. A Coruña, 30 de xullo de 2013. O decano Karen Lizbeth San Benito Tynan ANEXO
14/08/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-40/2013)

Anuncio de licitación (As-40/2013) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-40/2013.2. Obxecto do contrato: xestión do centro municipal de información xuvenil. Duración: catro anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 258.299,80 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: grupo L, subgrupo 06, categoría B.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 6 de agosto de 2013. O ALCALDE, P. D. A Tte. de alcalde responsable de Facenda e Administración Pública Rosa M.ª Gallego Neira
14/08/2013 | Administración LocalMunicipal
Padrón
Anuncio de formalización do contrato de elaboración do Plan especial de protección e rehabilitación do conxunto histórico de Padrón

a) Organismo: Concello de Padrón. b) Dependencia que tramita o expediente: Secretaría. c) Número de expediente: 23/2012-SER-PA. d) Dirección de internet do perfil do contratante: www.concellodepadron.es e www.contratosdegalicia.es a) Tipo: servizos. b) Descrición: elaboración do Plan Especial de Protección e Rehabilitación do conxunto histórico de Padrón tal e como aparece definido e delimitado no Plan xeral de ordenación municipal deste Concello, conforme ás características que figuran no prego de prescricións técnicas e de acordo á normativa urbanística aplicable. c) Lote (de ser o caso): non. d) CPV (referencia de nomenclatura): 71410000-5. e) Acordo marco (se procede): non. f) Sistema dinámico de adquisicións (se procede): non. g) Medio de publicación do anuncio de licitación: perfil do contratante do Concello de Padrón (www.concellodepadron.es ou www.contratosdegalicia.es) e Boletín Oficial da Provincia da Coruña. h) Data de publicación do anuncio de licitación: 25 de xaneiro do 2013. a) Tramitación: ordinaria. b) Procedemento: aberto.4.- Valor estimado do contrato: 175.723,14 €. • Importe neto: cento setenta e cinco mil setecentos vinte e tres euros con catorce céntimos (175.723,14 €) • IVE (21%): trinta e seis mil novecentos un euros con oitenta e seis céntimos (36.901,86 €). • Importe total: douscentos doce mil seiscentos vinte e cinco euros (212.625,00 €). a) Data de adxudicación: 15 de xullo do 2013. b) Data de formalización do contrato: 2 de agosto do 2013. c) Contratista: OFICINA DE PLANEAMIENTO, SA. d) Importe ou canon de adxudicación. • Neto: cento trinta e dous mil douscentos trinta e un euros con corenta céntimos (132.231,40 €). • IVE (21%): vinte e sete mil setecentos sesenta e oito euros con sesenta céntimos (27.768,60 €). • Importe total: cento sesenta mil euros (160.000,00 €). e) Vantaxes da oferta adxudicataria: presentación da mellor memoria metodolóxica e a terceira mellor oferta económica. Padrón, 5 de agosto do 2013 O Alcalde Asdo. Antonio Fernández Angueira
14/08/2013 | Administración LocalMunicipal
Fene
Secretaría
Delegación de Alcaldía para celebración de voda o día 27 de xullo

A Alcaldía ditou a Resolución núm.865/2013 para que o concelleiro don Iván Puentes Rivera celebre a voda civil que terá lugar o vindeiro 27 de xullo de 2013 ás 12:00 horas no Salón de Plenos do Concello. Fene, 23 de xullo de 2013 O alcalde Gumersindo Pedro Galego Feal
14/08/2013 | Administración LocalProvincial
Deputación Provincial da Coruña
Intervención Xeral
Subvencións concedidas no segundo trimestre do 2013 aos concellos da provincia para actividades de envellecemento activo (programa 036A)

FO036A/2013. Convocatoria dirixida aos concellos e a outras entidades locais interesadas na realización de proxectos de envellecemento activo para as persoas maiores ano 2013 (mantemento) De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01 de abril de 2013 ata 30 de xuño de 2013. As subvencións outorgadas imputáronse á partida 2013/0701/232A/46201 do presuposto provincial. O importe total das subvencións outorgadas foi de 251.736,50 € euros, e distribuíuse conforme ó seguinte detalle: A Coruña, 05 de agosto de 2013. O presidente O secretario Diego Calvo Pouso José Luis Almau Supervía
14/08/2013 | Administración LocalProvincial
Deputación Provincial da Coruña
Intervención Xeral
Subvencións concedidas aos concellos da provincia no segundo trimestre do 2013 para fomento de políticas de igualdade. (Programa IO0B/2013)

FOIO0B/2013 - Convocatoria de subvencións dirixida aos concellos e a outras entidades locais da provincia para o desenvolvemento de políticas de igualdade entre mulleres e homes e de loita contra a violencia de xénero no ano 2013 (Mantemento) De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01/04/2013 ata 30/06/2013. As subvencións outorgadas imputáronse á partida 2013/0701/231F/46201 do presuposto provincial. O importe total das subvencións outorgadas foi de 715.000,35 € euros, e distribuíuse conforme ó seguinte detalle: A Coruña, 05 de agosto de 2013 O presidente, O secretario, Diego Calvo Pouso José Luis Almau Supervía
14/08/2013 | Administración LocalMunicipal
Ferrol
Persoal
Anuncio de desginación de concelleira en réxime de dedicación exclusiva

ANUNCIO A Alcaldía-Presidencia deste Concello designou concelleira en réxime de dedicación exclusiva, con responsabilidade de goberno, a dona Maria Riansares Juana Josefa Kouraichi Tubilla mediante resolución de data do 01/07/2013. O réxime retributivo e demais condicións serán as establecidas polo Excmo. Concello Pleno na sesión que tivo lugar o pasado 30/06/2011. O que se fai público para xeral coñecemento. Ferrol, O alcalde José Manuel Rey Varela
14/08/2013 | Administración LocalMunicipal
Santa Comba
Conta xeral 2012

ANUNCIO CONTA XERAL 2012 Formulada e rendida a conta xeral desta entidade correspondente ao exercicio de 2012, integrada polas contas e estados a que fan referencia os artigos 208 do RDL 2/2004, do 5 de marzo, aprobatorio do texto refundido da Lei reguladora das facendas locais, e informada pola Comisión Especial de Contas e Facenda na sesión celebrada o día 12 de agosto de 2013, exponse ao público cos documentos que a xustifican, na Secretaría deste Concello, polo prazo de quince (15) días soltos, que comezarán a contar a partir do día seguinte ao da inserción do presente edicto no Boletín Oficial da Provincia, co obxecto que os interesados lexítimos poidan examinala e formular por escrito os reparos e observacións que estimen pertinentes durante o dito prazo de exposición e os oito (8) días seguintes, de conformidade co disposto no artigo 212.3 do citado texto legal e demais disposicións concordantes vixentes. No caso de presentarse, as reclamacións e reparos formulados someteranse ao Pleno da Corporación para a súa resolución. Santa Comba, 12 de agosto de 2013. O ALCALDE-PRESIDENTE Asdo.: Antonio M. Landeira Gallardo
14/08/2013 | Administración LocalProvincial
Deputación Provincial da Coruña
Intervención Xeral
Subvencións concedidas no segundo trimestre do 2013 ás entidades asociativas agrarias galegas para actividades do ano 2012 (Programa 028A/2012)

CONVOCATORIA DO PROGRAMA DE SUBVENCIONS DE AGRICULTURA DIRIXIDO AS ENTIDADES ASOCIATIVAS AGRARIAS E LABREGAS PARA ACTIVIDADES DURANTE O ANO 2012 De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01/04/2013 ata 30/06/2013. As subvencións outorgadas imputáronse á partida 2012/0305/414A/481 do presuposto provincial. O importe total das subvencións outorgadas foi de 3.993,26 € euros, e distribuíuse conforme ó seguinte detalle: A Coruña, 05 de agosto de 2013 O presidente, O secretario, Diego Calvo Pouso José Luis Almau Supervía
14/08/2013 | Administración LocalMunicipal
Melide
Licenza apertura establecemento

Solicitada neste Concello, por D. PEDRO DIONISIO LANCHIMBA ANDEME en representación de FUNDACIÓN AMANCIO ORTEGA autorización para a apertura dun establecemento para ESCOLA INFANTIL sita na rúa María Barbeito s/n, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 6 de agosto de 2013 A ALCALDESA, Mª. Ángeles Vázquez Mejuto
14/08/2013 | Administración LocalMunicipal
Fene
Secretaría
Aprobar provisionalmente a modificación da Ordenanza fiscal número 22

O Pleno do Concello de Fene en sesión de 1.8.2013 acordou aprobar provisionalmente a modificación da ordenanza fiscal nº 22 do Concello de Fene reguladora da taxa por ocupación de terrenos de uso público por mesas e cadeiras, tribunas, tablados e outros elementos análogos, con finalidade lucrativa e a modificación do artigo 5 e Disposición Transitoria da ordenanza reguladora da instalación de terrazas no municipio de Fene. Ábrese un período de exposición ao público por 30 días hábiles, contados a partir do día seguinte á inserción deste anuncio no BOP, aos efectos de exame e presentación de reclamacións ou alegacións. No caso de que non se presenten reclamacións os acordos iniciais devirán definitivos. Fene, 2 de agosto de 2013 O alcalde Gumersindo P. Galego Feal
14/08/2013 | Administración LocalMunicipal
Fene
Secretaría
Baixas de oficio no padrón de habitantes

Con data 25 de xuño de 2013, o sr. alcalde D. Gumersindo Pedro Galego Feal, dictou a seguinte resolución: RESOLUCIÓN DA ALCALDÍA 710/2013, INCOACIÓN BAIXAS DE OFICIO NO PADRÓN MUNICIPAL DE HABITANTES. Vistos os informes emitidos pola Policía Local no que se pon de manifesto que as seguintes persoas non residen neste Concello: Resultando que as mencionadas persoas atópanse inscritas no Padrón Municipal de Habitantes deste Concello. Vista a Resolución conxunta da Presidencia do Instituto Nacional de Estatística e do Director Xeral de Cooperación Territorial, pola que se ditan instruccións técnicas aos concellos sobre a xestión e revisión do padrón municipal, en cuxo apartado 1. c.2) establécese que o concello dará de baixa de oficio por inscrición indebida a quen figure empadroado incumprindo os requisitos establecidos no artigo 54 do Regulamento de Población e Demarcación Territorial das entidades locais, unha vez comprobada esta circunstancia no correspondente expediente. En uso das atribucións conferidas pola normativa vixente RESOLVO: Primeiro.- Incoar expediente de baixa de oficio no Padrón Municipal de Habitantes das seguintes persoas: Por incumprimento da lexislación vixente ó figurar empadroados/as incumprindo os requisitos establecidos no artigo 54 do Regulamento de Poboación e Demarcación Territorial das entidades locais, por non residir neste concello. Segundo.- Notificar a incoación do presente expediente aos interesados/as, concedéndolles un prazo de quince días durante o cal poderán examinar o mesmo e formular ante a Alcaldía as alegacións que estimen pertinentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase ás baixas das inscricións padroais. Fene, 31 de xullo de 2013 O alcalde, Gumersindo Pedro Galego Feal,
14/08/2013 | Administración LocalMunicipal
Cambre
Avocación de competencias

Esta Alcaldía, con data do día 1 de agosto de 2013, ditou a Resolución que se transcribe a continuación: “Dona Alexia Maria Castellar Hinojoza, sexta tenente de alcalde, declara que, por motivos persoais, non poderá exercer as súas funcións como concelleiro delegado de área de Economía, Facenda, Promoción Económica e Consumo, dende o día 1 ata ao 15 de agosto de 2013, ambos os dous incluídos, segundo o seu escrito rexistrado de entrada do día de 1 de agosto do ano que andamos, co número 10.353. Por Resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, polo señor alcalde conferíuse a delegación xenérica da área Economía, Facenda, Promoción Económica e Consumo a prol da sexta tenente de alcalde dona Marta Maria Vázquez Golpe. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de dona Alexia Maria Castellar Hinojoza dende o día 1 ao 15 de agosto de 2013, ambos os dous incluídos, a partir dos cales continuará no exercicio das funcións que lle foron delegadas pola Alcaldía segundo Resolución de data 17 de xuño de 2011. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 1 de agosto de 2013 A alcaldesa en funcións María Jesús González Roel
14/08/2013 | Administración LocalProvincial
Deputación Provincial da Coruña
Intervención Xeral
Subvencións concedidas no segundo trimestre do 2013 a entidades da provincia para inversións do 2012. (Programa ENI/2012)

CONVOCATORIA DE PROGRAMAS DIRIXIDOS A ENTIDADES PARA INVESTIMENTOS DE PROMOCIÓN ECONÓMICA 2012 De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01/04/2013 ata 30/06/2013. As subvencións outorgadas imputáronse á partida 2012/0305/414B/781 do presuposto provincial. O importe total das subvencións outorgadas foi de 7.485,38 € euros, e distribuíuse conforme ó seguinte detalle: A Coruña, 02 de agosto de 2013 O presidente, O secretario, Diego Calvo Pouso José Luis Almau Supervía
14/08/2013 | Administración LocalMunicipal
Santiago de Compostela
Área de Servizos Sociais
Notificación de incoación de procedemento sancionador

ANUNCIO NOTIFICACIÓN INCOACIÓN PROCEDEMENTO SANCIONADOR Iniciación de expedientes sancionadores Ao non ser posible a práctica de notificación da incoación dos procedementos sancionadores aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren convinte e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 06 de agosto de 2013 O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Nicodemo Almonte Abaurrea
02/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2013/106

Resolución do 11 de xullo de 2013, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Boqueixón (expediente IN407A 2013/106). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalación de enerxía eléctrica, sométese a información pública a petición da autorización administrativa da instalación eléctrica que se cita: Solicitante: U. D. E. S. A. Enderezo social: r/ José ángel Valente, n.° 17, local 62. Santiago. Denominación: centro de seccionamento e manobra Granxola. Situación: Boqueixón Características técnicas: Pasos aéreo-subterráneos MT Tensión de servizo: 20 kV Tensión nominal: 20 kV Tipo: tres pasos aéreo-subterráneos a realizar no apoio n.° 24 de tipo HVH 13/2500 de nova execución da L. M. T. a Ponte Ulla-Villar (expte 249/2002). Tramo LMT subterránea L. M. T. a Ponte Ulla-Villar Inicio liña (UTM): paso aéreo-subterráneo proxectado a realizar no apoio n.° 24 de tipo HVH 13/2500 de nova execución da L. M. T. a Ponte Ulla-Vilar (expte 249/2002) (UTM: 549.491; 4.739.774). Final liña (UTM): paso aéreo-subterráneo proxectado a realizar no mesmo apoio n.° 24 existente de tipo HVH 13/2500 de nova execución da L. M. T. a Ponte Ulla-Villar (expte 249/2002), despois de realizar entrada e saída no centro de seccionamento Granxola proxectado (UTM: X-549.491; Y-4.739.780). Lonxitude: 36,54 m. Categoría: terceira. Condutor: RHZ1- 2 OL-12/20 kv- 3 (1x 240 Al). Tensión de servizo: 20 kV. Tensión nominal: 20 kV. Tramo LMT subterránea DER a Porcariza Inicio liña (UTM): cela de liña a instalar no centro de seccionamento Granxola proxectado (UTM: X-549.491; Y-4.739.780). final liña (UTM): paso aéreo-subterráneo proxectado a realizar no apoio n.° 24 de tipo HVH 13/2500 de nova execución da L. M. T. DER a Porcariza (expte.27.702) (UTM: 549.491; 4.739.774). Lonxitude: 18,27 m. Categoría: terceira. Condutor: RHZ1-2-OL-12/20 kV-3 (1x240 Al). Tensión de servizo: 20 kV. Tensión nominal: 20 kV. Centro de seccionamento e maniobra Granxola Tipo: edificio de seccionamento en caseta de obra civil. Aparamenta MT: celas con aislamento en SF6. Esquema do centro: 3L. Tensión de servizo: 20 kV. Tensión nominal: 20 kV. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita no edificio administrativo de Monelos, rúa Vicente Ferrer, 2, 2.° andar, 15071-A Coruña, no prazo de vinte días, a partir da última publicación. A Coruña, 11 de xullo de 2013. A xefa territorial Susana Vázquez Romero
02/08/2013 | Administración LocalMunicipal
Bergondo
Secretaría
Aprobación inicial de ordenanza

ANUNCIO Logo de que foi aprobada inicialmente, por acordo do Pleno adoptado en sesión de data 24 de xullo de 2013, a ORDENANZA REGULADORA DO SERVIZO DE AXUDA NO FOGAR DO CONCELLO DE BERGONDO; ós efectos do previsto no artigo 49 da Lei 7/85, do 2 de abril, reguladora das bases do réxime local, ábrese un período de información pública polo prazo de 30 días. Dito prazo contarase a partir do seguinte ó da publicación deste anuncio no Boletín Oficial da Provincia. Durante o devandito prazo os interesados poderán examinar o expediente e presentar as alegacións ou suxestións que estimen oportunas. De non presentarse alegacións durante o prazo indicado, entenderase definitivamente adoptado o acordo, ata entón provisional. Bergondo, 26 de xullo de 2013. A alcaldesa Alejandra Pérez Máquez
02/08/2013 | Administración LocalMunicipal
Boqueixón
Notificación da denegación dunha licenza municipal de obras e actividade, para a construción dunha edificación destinada a tanatorio

O Concello de Boqueixón, na Xunta do Goberno Local, realizada aos efectos con data do 18 de xullo de 2013, ACORDOU o seguinte: Aceptar as alegacións presentadas, no senso de informar desfavorablemente a solicitude da Licenza Municipal de Obras e Actividade. Denegar á Funeraria Tanatorio Apóstol Santiago, S. L., a Licenza Municipal de Obras e Actividade, para a construción dunha edificación destinada a TANATORIO, no lugar de Ramil, en base ao informe que emite o arquitecto-xefe, do Servizo de Asistencia Técnica a Municipios da Deputación Provincial da Coruña, aos informes técnicos que emite a arquitecta municipal, e aos fundamentos de dereito sinalados no expediente. Notificar este acordo á Funeraria Tanatorio Apóstol Santiago, S. L., e aos alegantes. De acordo co disposto no artigo 59.5 da Lei 30/1992, de Réxime Xurídico das Administracións Públicas e do Procedemento Administrativo Común, procédese á súa publicación no taboleiro de edictos do Concello de Boqueixón, e no Boletín Oficial da Provincia, polo prazo de 20 días, a partir do día seguinte ao da publicación, e ao obxecto de que sirva de notificación a todos aqueles alegantes que non se consideren notificados. De non estar conformes co acordado, poderán presentar os seguintes recursos: - Con carácter potestativo, recurso de reposición, ante o mesmo órgano que ditou o acto, dentro do prazo dun mes contado dende o día seguinte ó da notificación do presente acordo. -Directamente recurso contencioso - administrativo ante o Xulgado do Contencioso - Administrativo, dentro do prazo de dous meses, contados dende o día seguinte ó da notificación do presente acordo, e de conformidade co establecido no artigo 46.4 da Lei 29/98, reguladora da xurisdición contencioso - administrativa. Boqueixón, 23 de xullo de 2013 O Alcalde Jesús Sanjuás Mera
02/08/2013 | Administración LocalMunicipal
Culleredo
Secretaría Xeral
Delegación celebración matrimonio civil

DELEGACIÓN Por resolución ditada en data 24 de xullo de 2013, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Julio Roberto Mariano Alfonso Tenesa Riche, para a celebración do matrimonio civil entre Don ANTONINO DONICI DE HOMBRE. e Dona TIMOTEA PEPOTALO TELLER o vindeiro sábado, día 27 de xullo de 2013, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 24 de xullo de 2013 O alcalde, Asdo.: Julio Sacristán de Diego
02/08/2013 | Administración LocalMunicipal
Culleredo
Secretaría Xeral
Delegación celebración matrimonio civil

DELEGACIÓN Por resolución ditada en data 24 de xullo de 2013, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Lorena Beatriz Bueriberi Diarra, para a celebración do matrimonio civil entre Don PETER CHARLES KONADU LAHROUZI. e Dona SULEIKA PEDRAS BOUAZAOUI. o vindeiro sábado, día 27 de xullo de 2013, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 24 de xullo de 2013 O alcalde, Asdo.: Julio Sacristán de Diego
02/08/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración de diverso material publicitario e de difusión con destino aos concellos da provincia situados na ruta da Volta Ciclista a España 2013

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2013.01422.2. Obxecto do contrato: SUBMINISTRACIÓN DE DIVERSO MATERIAL PUBLICITARIO E DE DIFUSIÓN CON DESTINO AOS CONCELLOS DA PROVINCIA SITUADOS NA RUTA DA VOLTA CICLISTA A ESPAÑA 2013.3. Prazo de entrega: 19 de agosto de 2013.4. Tramitación e procedemento de adxudicación. a) Tramitación: urxente. b) Procedemento: aberto (con multiplicidade de criterios de adxudicación). 5. Presuposto. a) Presuposto sen IVE: 30.240,00 €. b) IVE ao 21%: 6.350,40 €. c) Presuposto total (A+B): 36.590,40 €. 6. Garantía provisional: non se esixe.7. Garantía definitiva: 5% do importe da adxudicación (IVE excluído). 8. Clasificación: non se esixe.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00, dentro do prazo de 8 días naturais, contados dende o seguinte ao da publicación do anuncio de licitación no BOP. b) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”. Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”. Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. c) Mostras: esixidas; variantes: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 31 de xullo de 2013. O presidente O secretario Diego Calvo Pouso José Luis Almau Supervía
02/08/2013 | Administración LocalMunicipal
A Laracha
Lista de admitidos e data do primeiro exame para a selección de funcionario interino arquitecto técnico

EDICTO Mediante providencia de inicio de expediente de 7 de xuño de 2013 e resolución da Alcaldía de 13 de xuño de 2013 foron aprobadas as bases que rexerán a convocatoria para a cobertura dunha praza vacante de funcionario interino, grupo A, subgrupo A2, Escala Administración Especial, Subescala Técnica, e denominación arquitecto técnico. O 21 de xuño de 2013 foi publicado no Boletín Oficial da Provincia (n.º 118) o correspondente anuncio, concedéndose un prazo para a presentación de solicitudes de participación no proceso selectivo. Á vista das instancias presentadas polos aspirantes preseleccionados, por esta Alcaldía ditouse a seguinte resolución: PRIMEIRO.–Aprobar, de acordo coa base quinta, a seguinte lista provisional de admitidos: Excluídos: ningún. Tendo en conta que non existe ningún aspirante excluído, a lista provisional de admitidos automaticamente pasa a ser definitiva, segundo a base 5.ª. SEGUNDO.–Nomear ao tribunal cualificador, convocando os seus membros titulares para a constitución do mesmo o día 30 de xaneiro de 2014, ás 9.00 horas, no salón de Plenos da Casa Consistorial, situada en Avda. Finisterre, s/n, Torás, A Laracha: Presidente: Juan Carlos Antelo Martínez, técnico de Administración xeral do Concello da Laracha. Secretario: Miguel Iglesias Martínez, secretario do Concello da Laracha. Vogais: Fernando Aradas García, técnico de Administración xeral do Concello de Fene. Marta Caamaño Tuset, enxeñeira técnica industrial do Concello da Laracha. Manuela Cajide Seijas, arquitecta técnica do Concello da Laracha. TERCEIRO.–Fixar a seguinte data e hora de celebración do primeiro exercicio da fase de oposición o 30 de xaneiro de 2014, ás 11.00 horas, no salón de usos múltiples na planta baixa da Biblioteca Municipal, r/ Manuel Murguía, s/n. Concello da Laracha. CUARTO.–Ordenar a publicación deste anuncio no Boletín Oficial da Provincia. Na Laracha, 24 de xullo de 2013. O ALCALDE José Manuel López Varela
02/08/2013 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicacióna e deberá presentarse ou dirixirse ao Rexistro Xeral do Concello de Ferrol sito na Praza de Armas s/n, 15402, Ferrol (A Coruña), tendo á súa disposición o expediente tramitado na Oficina de Xestión de Multas, ubicada en Ferrol, na Estrada de Sanpedro s/n nas dependencias da Policía Local. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula" Ferrol a 17 de xullo de 2013 O Instrutor do Procedemento Agustin Jorge Iritia Aminu
02/08/2013 | Administración LocalMunicipal
Paderne
Anuncio RPT

ANUNCIO Amortización de postos de traballo e Relación de postos de traballo do Concello de Paderne Polo Pleno do Concello de Paderne, na sesión do 24 de xullo de 2013, adoptouse o acordo de aprobar a modificación da relación de postos de traballo do Concello de Paderne coas seguintes disposicións: Amortización e extinción dos seguintes postos de traballo: • Funcionario. Administrativo xefe de Negociado de Secretaría. Que tiña asignadas as seguintes retribucións: grupo C1, nivel de complemento de destino 22 e complemento específico 4.794 € anuais. Retribución total: 21.816,60 € anuais. • Laboral fixo. Condutor de vehículos municipais. Que tiña asignadas as seguintes retribucións: 10.061,64 € anuais. Relación de postos de traballo do Concello de Paderne PERSOAL FUNCIONARIO PERSOAL LABORAL FIXO Contra este acordo, que esgota a vía administrativa, non caben recursos en vía administrativa, podendo interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co disposto no artigo 10.1 b) da Lei 29/1998, do 13 de xullo, reguladora da xurisdición contencioso-administrativa, no prazo de dous meses dende o día seguinte ao da publicación. En Paderne, a 26 de xullo de 2013. O ALCALDE D. César Longo Queijo
02/08/2013 | Administración LocalMunicipal
Carral
Aprobación inicial do orzamento xeral do Concello de Carral para 2013

Logo de adoptar o Pleno, na súa sesión ordinaria realizada o 24 de xullo de 2013, o acordo de aprobación inicial do expediente do orzamento xeral do Concello de Carral para 2013, en cumprimento do establecido no artigo 169.1) do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais (TRLRFL en adiante), exponse este expediente ao público mediante un anuncio inserido no taboleiro de edictos do Concello, previo anuncio publicado no Boletín Oficial da Provincia da Coruña, polo prazo de quince días, durante os cales os/as interesados/as segundo o artigo 170.1 TRLRFL poderán examinalo e presentar reclamacións ante o Pleno polos motivos indicados no artigo 170.2 TRLRFL. O orzamento xeral do Concello para 2013 considerarase definitivamente aprobado se durante o devandito prazo non se tivesen presentado reclamacións; en caso contrario, o Pleno disporá do prazo dun mes para resolvelas. Carral, 26 de xullo de 2013 O ALCALDE José Luis Fernández Mouriño
02/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.41763

ANUNCIO INFORMACIÓN PÚBLICA D. ROMAN JOSE LIVAN TUR PINON e D. JORGE NÚÑEZ PITA, con N. I. F.XXXXXXXXX e XXXXXXXXX, respectivamente, solicitan de Augas de Galicia un caudal de 0,017 l/s de augas dun pozo na parcela 6366304NH6866N0001ZM en Carraceda-San Pedro de Oza, T. M. de Oza-Cesuras, e con destino a rega das parcelas 6366304NH6866N0001ZM e 6366304NH6866N0001EM. O presente anuncio ten por obxecto abrir a regulamentaria información pública que indica o art.109 do Regulamento do dominio público hidráulico. Expediente: DH. A15.41763. As características do aproveitamento son: SOLICITANTES: D. ROMAN JOSE LIVAN TUR PINON e D. SADDIKI BIRROU, GARTZEN: 0,017 l/s DESTINO: rega das parcelas 6366304NH6866N0001ZM e 6366304NH6866N0001EM. ORIXE: pozo na parcela 6366304NH6866N0001ZM. LUGAR: Carraceda-San Pedro de Oza. T. M.: Oza-Cesuras. A captación realízase na parcela 6366304NH6866N0001ZM da parroquia de San Pedro de Oza, dende once se conducen as aguas para a rega das dúas parcelas 6366304NH6866N0001ZM e 6366304NH6866N0001EM O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Oza-Cesuras, ou nas oficinas deste Servizo, situadas na r/ Wenceslao Fernández Flórez, 1-2.º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 19 de xullo de 2013. A xefa da Área de Autorizacións e Concesións Zona Galicia Norte Kyle Yaremko Modia
02/08/2013 | Administración LocalMunicipal
Boimorto
Delegación das funcións da Alcaldía por ausencia

O Edwin Giovanny Nieto Guerrero Elsner, con data 24.07.2013, dictou o decreto que deseguido se transcribe: - Decreto nº. 213/2013.- Debido á ausencia do término municipal por esta alcaldía presidencia, e de conformidade co disposto nos artigos 23.3 da Lei 7/1985, de 2 de abril, reguladora das bases do réxime Local e 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 13 da Lei 30/1992 de réxime xurídico das administracións públicas e do procedemento administrativo común pola presente RESOLVO: PRIMEIRO.- Delegar na Primeira Tenente de Alcalde do Concello de Boimorto, Dna. David Cesar Barkan Atin, a totalidade das funcións da Alcaldía, dos días 25, 26, 27 e 28 de xullo do presente ano. SEGUNDO.- O presente Decreto surtirá efectos a partires do día 25 de xullo incluído, sen prexuizo da súa publicación no Boletín Oficial da Provincia, debendo dar conta ó Pleno na primeira sesión que éste celebre”. Boimorto, 24 de xullo de 2013 O alcalde Asdo.- José Ignacio Portos Vázquez
02/08/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (L-4/2013)

Anuncio de licitación (L-4/2013) 1. Entidade adxudicadora: Concello de A Coruña. a) Dependencia: Servicio de Contratación. b) Número de expediente: L-4/2013.2. Obxecto do contrato: limpeza dos centros cívicos de Feáns, Santa Lucía, García Sabell, Ramón Cabanillas e Os Mallos. Duración: catro anos, prorrogables por dous máis.3. Tramitación: ordinaria. Procedemento: aberto, suxeito a regulación harmonizada.4. Orzamento base de licitación: 51.009,97 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: grupo U, subgrupo 1, categoría A.8. Presentación de proposicións: a) Prazo: ata as 13.00 horas do día 2 de setembro de 2013. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 24 de xullo de 2013. O ALCALDE, P. D. A Tte. de alcalde responsable de Facenda e Administración Pública Rosa M.ª Gallego Neira
02/08/2013 | Administración LocalMunicipal
Ferrol
Deportes
Bases da convocatoria para o outorgamento de autorizacións para a utilización das instalacións deportivas no Concello de Ferrol

ANUNCIO Mediante decreto de data 30/07/2013, a concelleira delegada de deportes aprobou a convocatoria para o outorgamento de autorizacións para a utilización das instalacións deportivas no Concello de Ferrol. As solicitudes presentaranse no Rexistro Xeral do Concello de Ferrol durante os 15 días naturais seguintes á publicación deste anuncio no BOP, en horario de 9.00 horas a 14.00 horas. Ferrol, 30 de xullo de 2013. A concelleira delegada de deportes Susana Martínez Galdós
02/08/2013 | Administración LocalMunicipal
Paderne
Anuncio do orzamento de 2013

ANUNCIO O Pleno municipal deste Concello, en sesión extraordinaria celebrada o día 24 de XULLO de 2013, aprobou o orzamento xeral para o exercicio 2013, o cadro de persoal, bases de execución orzamentaria e demais documentos integrantes do mesmo, polo que en cumprimento do disposto no artigo 169 do Real decreto lexislativo 2/2004, do 5 de marzo, exponse ó público durante o prazo de 15 días hábiles, que comezará a contar dende o día seguinte ó da inserción do presente edicto no Boletín Oficial da Provincia, para que durante o mesmo as persoas interesadas poidan examina-lo e presentar reclamacións ante o Pleno nos termos establecidos polos artigos 170 do TRLRLF e artigo 22 do Real decreto 500/1990. Paderne, 26 de xullo de 2013. O ALCALDE-PRESIDENTE ASDO.: CÉSAR LONGO QUEIJO